A gyertyamártás folyamata

Szükséges eszközök:

rezsó, magas falú edény, 5-6 m kanóc, fehér viaszgyertyák/viaszgranulátum, olló, kés, alufólia, törlőpapír

Védőruha:

kötény/póló, zárt cipő

1. Olvasszuk fel a viaszt a magas falú edényben 60°C fokon. Ne lépjük túl a 80°C-t! Erre a műveletre több weboldalon külön vizes lábosba állított magas edényt ajánlanak, de az alacsony hőmérsékleten való olvasztás is elegendő lehet. Ez lehet egy egyszerű konyhai lábos, de továbbiakban ne használjuk étkezésre! Ebben a fázisban színezhetünk pl. reszelt zsírkétadarabokkal.
2. Vágjuk a kanócokat kb. 30 cm-es darabokra a gyerekeknek!
3. A megolvasztott viaszt a tűzről levéve, biztonságos, és fóliával védett asztalra helyezzük, hogy a gyerekek jól körül tudják állni.
4. Egyszer mindenki megmártja kb. 10-15 cm magasságban a kanócot. Nem kell benne áztatni, 1-2 másodpercig tartjuk benne. Pörgetve száríthatják, így egyenes lesz. A száradás 2-3 perces. Vigyázzanak egymás ruháira! Ne használjunk a száradás gyorsítására hidegvizet, mert azt alaposan le kellene törölni, a fennmaradt vízcseppek lyukakat okozhatnak a gyertya oldalán, és égéskor, mint a forró zsírba cseppent víz, szétcsaphat.
5. A száradás után újra mártás, ezt már nem kell pörgetni.
6. Ismételgetjük a mártást, száradást a kívánt vastagságig, illetve amíg az időnk engedi.

Ajánlott oldalak:

<http://www.gyertyaontes.hu/component/content/article/16-elkeszuelet-martott-gyertya>

<http://www.ng.hu/Civilizacio/2017/12/19/Fenyt-hozo-gyertyak-keszitoje>