|  |  |
| --- | --- |
| **Foglalkozásterv** | |
| A modul címe | Új világ - XIX. századi barangolások |
| A foglalkozás címe | Lakáskultúra |
| Modul száma /foglalkozás sorszáma | 13.3. |
| Készítette: | Kis Olga |
| A foglalkozás célja | * Tudjon az internet segítségével információkat szerezni egy adott témáról. * Ismerkedjen meg néhány XIX. századi építészeti alkotással. * Ismerjen meg kalligráfiai motívumokat. * Ismerje meg a gyertyamártás folyamatait. * Legyen képes önállóan vagy segítséggel gyertyát készíteni. * Tudjon együttműködni a csoportban. |
| A foglalkozás elvárt eredménye | * Gyertyák elkészítése a gyertyamártás technikával * Kalligrafikus írások * Teszt IKT-s eszközzel |
| Ajánlott korosztály | 11-13 éves korosztály |
| Ajánlott létszám | 15-20 fő |
| Ajánlott időkeret | 5x45 perc |
| Fejleszteni kívánt kompetenciaterületek | Anyanyelvi kommunikáció:   * hallott és olvasott szöveg értése   Digitális kompetencia:   * internet használat * IKT eszközök használata * etikai szabályok betartása * információk tárolása   Tanulás tanulása:   * időbeosztás * probléma megoldás * új tudás feldolgozása * közös munka   Személyközi és állampolgári kompetenciák:   * viselkedési szabályok betartása * együttműködés * hatékony kommunikáció   Vállalkozói kompetencia:   * egyéni és csapatmunka   Kulturális kompetencia:   * kulturális alkotások és szokások ismerete * művészi önkifejezés * közízlés, esztétikum megértése |
| Kapcsolódás a pedagógiai program területeihez | ⌧ a nevelő-oktató munka pedagógiai alapelvei, céljai  ⌧ személyiségfejlesztés  ⌧ közösségfejlesztés |
| Tantárgyi kapcsolódások | Történelem, társadalmi és állampolgári ismerete; Rajz és vizuális kultúra; Technika, életvitel és gyakorlat; |

|  |  |  |  |  |  |
| --- | --- | --- | --- | --- | --- |
| **A foglalkozás menete** | | | | | |
| **A foglalkozás szakaszai** | **Időigény** | **Tevékenység** | **Módszer/**  **munkaforma** | **Eszközigény** | **Támogató rendszer/mellékletek** |
| Ráhangolás | 5 perc | A foglalkozás a XIX. század világába kalauzol el minket, ahol építészeti alkotásokkal, a szépírás művészetével és az akkori világítástechnikával ismerkedhetünk. Ez 3 nagy tevékenységből épül fel, együtt egy egységet alkotva, de a téma-tevékenységek önállóan is alkalmazhatók.  **Kastélyok világa – Add elő magad!**   1. Csoportalakítás   Ebben a tevékenységben megismerkedünk a XIX. század jellegzetes kastélyépítészetével, szó esik építészekről, stílusokról. Az információk megszerzéséhez nagy hangsúlyt kap az internetes keresés.  3-4 fős csoportokat alakítunk, akik az egész foglalkozás során együtt dolgoznak. A csoportok egy-egy asztal köré ülnek (A csoportok egy laptopot vagy tabletet kapnak a közös munkához, így a nagyobb létszám nem ajánlott.).  A csoportok összeállítása irányítottan, de véletlenszerűen történhet, pl. képeket (kastélyokról) húznak ki egy borítékból, az egyforma képek egy csoportba tartoznak.  A laptopokat vagy tableteket már az óra elején ajánlott bekapcsolni, de a használatuk csak később következik. | Játék/Frontális munka | Csoportalakításhoz kártyák | Csoportalakításhoz felhasználható kártyák az 1. számú mellékeltben található:  13.3.1.melléklet.docx |
| 5 perc | 1. Ráhangoló kérdések   „Ismersz-e magyarországi, vagy európai kastélyokat?  Jártál-e már valamelyikben?  Milyennek tudnád leírni, hogy néz ki egy kastély?  Kik laktak kastélyokban?  Milyen berendezései vannak?”  A kulcsszavakat összeírjuk egy táblára, amit a foglalkozás ideje alatt fent hagyunk, és majd visszatérünk rá a foglalkozás végén. | Beszélgetés/Frontális munka | Tábla, kréta  vagy  fehértábla, filc |  |
| A téma feldolgozása | 10 perc | 1. Magyarországi kastélyok - Puzzle   A csoportok között kisorsoljuk, hogy a 6 kastély feladvány közül, melyikből készülnek az elkövetkezendőkben úgy, hogy kihúzzák borítékból a kastély linkjét/QR-kódját. Minden csoport előtt legyen laptop vagy tablet, amin az adott linken/kódon elérik a feladatot.  A QR-kód leolvasása mobiltelefonnal vagy tablettel történhez, amihez szükséges lehet egy QR-kód leolvasó applikáció. Vannak telefonok, amelyeken ez már alapból van. Amennyiben ezzel a lehetőséggel nem rendelkezünk, a link segítségével juthatnak a puzzle feladványhoz a gyerekek, amely kirakása közben egy kastély és településének a neve is kiderül számukra. (Nem csak a puzzle kirakásakor.) | Digitális játék/Csoportos munka | Csoportonként: Tablet/Laptop esetleg mobiltelefonok  Internet, WiFi | A kastélyok linkjei a 2. számú mellékletben található:  13.3.2.melléklet.docx |
| 30 perc | 1. Magyarországi kastélyok – Felkészülés   Most a csoportok internetes keresés, és egy kérdőív segítségével önállóan készüljenek fel az előzőleg saját feladatként kapott kastély témájában! A felkészülést követően a csoportok egy-egy kb. 3 perces kiselőadásként bemutatják a kastélyt. A csoportokon belül osszák meg a feladatokat, jelöljenek ki funkciókat: előadó, információ kereső, jegyző… Mielőtt a tanulók elkezdik munkájukat, osszuk ki a segítő feladatlapot! Hívjuk fel a figyelmüket, hogy később ezt kiselőadásként be kell mutatniuk közösen, vagy csak egy ember, és lehetőleg ez ne egy felolvasás legyen! | Adatkeresés, szervezés/ Csoportos, Kooperatív munka | Csoportonként: Laptop/TabletMobiltelefonok  Jegyzetlapok, toll | A segítséget nyújtó feladatlapok a 3. számú mellékletben találhatók:  13.3.3.melléklet.docx |
| 25 perc | 1. Magyarországi kastélyok – Kiselőadások   A csoportok bemutatják a feladatként kapott magyarországi kastélyt. Ezt a csoportokon belül többen, megosztva, vagy csak egy tag is megteheti. Az előadáshoz használhatják a jegyzetüket, törekedjenek jegyzetből szabadon előadni. A feladatban kért kisfilmet, némára véve a hangot, az előadások alatt a háttérben kivetíthetik a tanulók a digitális táblán. (A filmekből elég max. 3 perces részletet megtekinteni, amennyiben az hosszabb volna.) Szintén a digitális táblán kivetítve mutassák meg a kastély földrajzi helyét Magyarország térképén. Ehhez egy térképes tankocka nyújt segítséget. (A LearningApps és a YouTube a böngészőben két külön fülön váltogatható legyen! )  Az kiselőadások végeztével röviden értékeljék a csoportok egymást. | Tanulói kiselőadás, visszacsatolás/ Frontális munkaforma | Digitális tábla | A térképes tankocka linkje a 4. számú mellékletben találhatók:  <https://learningapps.org/view5033558>  13.3.4.melléklet.docx |
| A téma feldolgozása | 15 perc | **Tintapaca!**  Ebben a tevékenységben a kalligráfia nehéz, de bámulatba ejtően szép művészetével ismerkedünk meg. A cél, hogy a gyerekek szép kézírásos betűsablonok segítségével próbálkozzanak meg lerajzolni esztétikus, rövidebb szövegeket.   1. Prezentáció megtekintése   Átvezető: „A romantika korabeli kastélyokban központi szerepe volt a gyönyörűen megépített könyvtáraknak. A könyvtárak pedig telis-tele voltak gyönyörűen kivitelezett könyvekkel, melyeket olykor kézírással is készítettek, díszítettek.” A Prezentáció megtekintése előtt tegyünk fel kérdéseket, és beszélgessünk a tanulókkal, hallottak-e már a kalligráfiáról? Ha nem, mire gondolnak, mi lehet az?  Ezek után nézzük meg a prezentációt a kalligráfia művészetéről! Ezt követve összegezzük, mit láttunk, minek a művészetéről szólt a bemutató! Kérdezzük meg, vajon van-e jövője ennek a művészetnek! Ők szoktak-e meghívókat, üdvözlőkártyákat készíteni? Próbálkoztak-e már egyéni szépírással? | Beszélgetés, szemléltetés/Frontális | Digitális tábla | A prezentáció a 5. számú mellékletben található:  13.3.5.melléklet.ppsx |
| 40 perc | 1. Rajzolás   A tanulók sablonokat kapnak, amelyen gyakorolhatják a betűk megrajzolását. Ezt követően próbálkozzanak szavak leírásával szabadon, vonalzóval megrajzolt segédvonalakon, majd a tevékenység végére a monogramjukat, a saját nevüket, esetleg az ügyesebbek egy versrészletet írjanak le díszesen. A foglalkozás végén a tanterem táblájára készítsünk egy XIX. századi grafitit: mindenki a nevét próbálja felírni korabeli stílusban. A táblakép lefotózható, és ez, valamint a jól sikerült írások az Expo foglalkozási napon kiállításra kerülnek. A szépírási tapasztalataikat alkalmazhatják majd a vendégkönyv elkészítésekor az Expo napon is. | Gyakorlati tevékenység/Önálló munka | Minden tanulónak: Sablonok, papír, színespapír, ceruza, radír, filctoll, toll, vonalzó | A betűtípusokat tartalmazó sablonok a 6. számú mellékletben találhatók:  13.3.6.melléklet.docx |

|  |  |  |  |  |  |
| --- | --- | --- | --- | --- | --- |
| A téma feldolgozása | 15 perc | **Világítás technika és Gyertyamártás**  Ebben a tevékenységben a XIX. századi világítási lehetőségekről beszélgetünk. Segítségül hívjunk meg olyan szülőt, hozzátartozót, akinek van tapasztalata a témában (pl. méhviasz gyertyák készítése, gyertyaöntés, gyertyamártás…). Megismerkedünk a gyertyák előállításának folyamatával, a gyertyamártás technikájával. A tevékenység célja, hogy egy egyszerűbb kivitelezésű gyertyát a mártás technikájával előállítsunk.   1. Beszélgetés- Prezentáció   Volt-e már elektromos áram a XIX. században? (Válasz: Ekkoriban fejlesztették ki, az elterjedése azonban még sok évbe telt.)  Mivel világíthattak helyette? (gyertya, petróleumlámpa, fáklya…)  Melyikkel találkoztál már te is?  Tekintsük meg a prezentációt a világítás technikai fejlődéséről, amely mellet folytathatjuk a beszélgetést a témáról! | Beszélgetés, szemléltetés/Frontális |  | A prezentációt a világítás technikai fejlődéséről a 7. számú mellékletben található:  13.3.7.melléklet.ppsx |
| 75 perc | 1. Gyertyamártás   Nagyon fontos, hogy a következő tevékenységhez hívjuk fel a figyelmet a balesetveszélyre, fegyelmezetten és figyelmesen végezzük a feladatot. Ajánlott védőruhát felvenni a viaszcseppek, és egyéb koszok ellen. Védjük a padokat is pl. újságpapírral, és ügyeljünk a tanterem tisztaságára!  A gyerekek a pedagógus, vagy a vendégelőadó irányításával egy szülinapi kis gyertyát fognak mártogatni.  Ehhez a megfelelő leírás a mellékletben megtaláljuk, és nem árt előre kipróbálni a gyertyák dermedésének idejét.  Mielőtt hozzákezdünk, ismertessük velük a felhasznált anyagok nevét, jó, ha kézbe is foghatják, hogy megtapasztalják az anyagukat. (kanóc, viasz/parafin)  A gyertyák festéséhez használhatunk színes zsírkrétát. Minden gyereknek jusson kanóc, amit ne csak a kívánt gyertya hosszúságára szabdaljunk, mindenképpen számoljunk rá hosszt, hogy legyen hol megfogni.  A gyertyák vastagsága a mártogatások számával egyre növekszik, de hívjuk fel a figyelmüket, hogy várják meg a viasz száradását a következő merítésig.  Az elkészült gyertyákból néhányat az Expo foglalkozáson kiállítunk. | Gyakorlati tevékenység/Frontális | Parafin, kanóc, magasabb falú lábos, rezsó, olló, kés, fólia, papírtörlő, kötények | A gyertyamártáshoz a leírás a 8. számú mellékletben található:  13.3.8.melléklet.docx |
| Értékelés | 5 perc | A mai foglalkozáson elkészült kalligráfiai lapok, gyertyák a nap produktumai. Álljunk körbe, és egymás után, röviden, zárjuk a napot egy-egy gondolattal, kinek mi tetszett ma a legjobban, mi jut eszébe a mai napról! | Beszélgetés, visszacsatolás/ Frontális |  |  |

**MELLÉKLETEK**

|  |  |
| --- | --- |
| **A melléklet sorszáma** | **A melléklet tartalma** |
|  | Csoportalakításhoz felhasználható kártyák |
|  | A kastélyok, a linkjei, és a QR-kódjai |
|  | Segítséget nyújtó feladatlapok a kastélyokról |
|  | A térképes tankocka linkje |
|  | Prezentáció a kalligráfia művészetéről |
|  | Betűtípusokat tartalmazó sablonok |
|  | Prezentáció a világítástechnikai fejlődésről |
|  | Leírás a gyertyamártáshoz |
|  |  |
|  |  |
|  |  |
|  |  |
|  |  |