**Magyarországi kastélyok**

Készüljetek fel 30 percben egy 3-4 perces kiselőadásra, amelyben bemutatjátok a kastélyt, amely a feladatban szerepel! A felkészüléshez használjátok az internetet, jegyzeteljetek, és esetleg osszátok be, kinek mi lesz a feladata a felkészülés és előadás alatt! Az előadásotok lehetőleg ne felolvasás legyen!

1. A feladatul kapott kastély neve:
2. Melyik településen, megyében található ez a kastély?
3. Mutassátok meg a kivetített tankockán, hogy Magyarország térképén hol helyezkedik el a kastély!
4. A kiselőadásotokban szerepeljen egy kisfilm a kastélyról, melyet lenémítva kivetítetek, amíg a meséltek róla! A kisfilmet a YouTube-on keresd, igyekezz szép látvánnyal rendelkező, kb. 5 perces filmet találni
5. Számoljatok be arról, hogy:

* Ki építette, tervezte?
* Kinek a tulajdonában volt?
* Milyen stílusban épült?
* Milyen állapotban van (felújították-e, mikor)?
* Mekkora a területe?
* Miként működik most?
* Van-e parkja, és milyen?
* Milyen érdekességet olvastál még róla?

A kereséshez használd pl. a Wikipédiát! A fentieken kívül más információkat is gyűjthetsz, ha érdekesnek találod! Próbáljatok a bemutatott kisfilmről is beszélni, hogy éppen mit láthatunk!

Jó felkészülést kívánok!